ÅR C

**6. SØNDAG I PÅSKEN**

P: Kære kristne! Gud taler gennem det budskab, Kristus forkyndte, da han var iblandt os, og ved den undervisning, Helligånden giver gennem Kirken. Lad os bede:

1. For vor pave Frans og for hele bispekollegiet,

at de i deres undervisning må lade sig lede af Helligånden,

så at Kirken kan komme nærmere den sandhed,

Gud har givet os.

Derom beder vi.

A: Herre, hør vor bøn.

2. For dem, der har til opgave at skabe fred i verden,

at de må lytte til Guds ord og følge det.

Derom beder vi.

A: Herre, hør vor bøn.

3. For alle, som er fortvivlede,

fordi de ikke ved, hvad der er rigtigt og forkert,

at de må få god hjælp fra Kirken og dens sjælesørgere.

Derom beder vi.

A: Herre, hør vor bøn.

4. For vor biskop Czeslaw

og for hans medarbejdere i præsteembedet,

at de må styrkes i deres tjeneste for Evangeliet.

Derom beder vi.

A: Herre, hør vor bøn.

P: Himmelske Fader, almægtige evige Gud,

du ville ikke efterlade os alene,

da din Søn vendte tilbage til dig.

Giv, at Helligånden fortsat må virke i os.

Ved Kristus, vor Herre.

A: Amen.